ชายแพศยา
นักแสดง > นักแสดงหลัก

| นักแสดง | แสดงเป็น | บุคลิกตัวละคร |
| --- | --- | --- |
| ณัฐวุฒิ สกิดใจ | วิวิศน์ (วิม) | หนุ่มหล่อเพลย์บอย หล่อ เก๋า สปอร์ตแมน เพลย์บอยตัวจริง ภาพของวิมในสายตาผู้คน คือหนุ่มใหญ่ที่ทั้งเท่ หล่อ มีประวัติรัก ๆ เลิก ๆ ไม่รู้ว่าจะรู้จักรักใครจริงหรือไม่ วิมมาจากครอบครัวเศรษฐีนักธุรกิจลูกพี่ลูกน้องของภาคิน นิสัยกวนประสาท กะล่อน สนุกกับการหยอกล้อสาว ๆ ทำให้อรยานีเห็นว่าเขาเป็นวัยรุ่นชายลูกคนรวยที่ไร้สาระไปวัน ๆ วิมแอบหลงรักอรยานีมาตั้งแต่แรกเห็นในมหาวิทยาลัย เขาพาพี่ชายภาคินมารู้จักอรยานี จนกลายเป็นว่า ภาคินปาดหน้าเค้กโฉบอรยานีไปแต่งงานด้วย ทำให้วิมต้องสร้างเปลือกความเป็นชายแพศยา พูดตรงและปากเสียกลบเกลื่อนไว้ เฝ้ามองความเป็นไปของอร และคอยแอบช่วยแอบปกปิดความเน่าเฟะของพี่ชาย เพื่อไม่ให้อรเสียใจ |
| สิเรียม ภักดีดำรงฤทธิ์ | อรยานี ธาตะวาภา (อร) | หม้ายสาวโปรไฟล์เริ่ด ที่สวยแพง หวาน สง่า เรียบร้อย ด้วยความที่ต้องออกจากมหาวิทยาลัยกลางคันเพื่อมาแต่งงานตั้งแต่อายุแค่ 20 อรจึงอ่อนต่อโลกไม่รู้ทันเล่ห์เหลี่ยมผู้ชาย เป็นแม่หม้ายสามีตาย จึงเป็นแม่หม้ายทรงเครื่องตัวจริง มีลูกสาวสองคน อายุ 23 และ 22 ตามลำดับ ที่เมื่อเดินไปด้วยกัน จะเหมือนสามสาวพี่น้องมากกว่าแม่ลูก ในสายตาลูก ๆ โดยเฉพาะ เพชรร้อย อรยานีเป็นเพียงแม่ที่สวยออกสื่อใช้ชีวิตเซเลบไปวัน ๆ แต่ทั้งหมดที่อรทำตลอดชีวิตที่อยู่ในฐานะภรรยาคนสวยของ “ภาคิน” เธอทำตามกรอบและถูกกำหนดโดยสามี เพื่อซัพพอร์ทหน้าที่การงานของเขาให้ดูสวยงามเสมอ เธอไม่เคยมีสิทธิ์ทำตามใจตัวเองหรือได้ทำหน้าที่แม่ที่ดี ทั้งที่ในใจเธออยากทะยานออกจากกรงทอง หลังจากรู้ความลับดำมืดของสามีที่แสนดีคนนี้ |
| ภาณุวัฒน์ เปรมมณีนันท์ | ณพงศ์ วีระพัฒนไพศาล (พงศ์) | ลูกชายนักธุรกิจ หุ้นส่วนบริษัทภาคิน พ่อของณพงศ์เสียชีวิตอย่างปริศนา ณพงศ์จึงเข้ามาสืบเบื้องหลังเบื้องลึก เป็นคนพูดตรง กวนขั้นสุด เป็นหุ้นส่วนธุรกิจบริษัทพลีสโปรดักซ์คนล่าสุด ที่มั่นใจ ฉลาดเป็นกรด รู้จักคนอื่น เข้าใจโลก อ่านเกมส์ขาด ขี้เล่น สดใส ต้องชอบผู้หญิงจริง ๆ จึงจะเผยมุมอ่อนไหวออกมาให้เห็น มีความเป็นเพื่อนมากกว่าความโรแมนติก |
| รณิดา เตชสิทธิ์ | พลอยรุ้ง ธาตะวาภา (พลอย) | ลูกสาวคนเล็กของภาคินและอรยานี ตรงข้ามกับพี่สาวคือ แกร่ง อึด เป็นหญิงแมน ๆ แต่งตัวลุย ๆ ฮิปสเตอร์ หน้าใสกิ๊ง ทำตัวเหมือนเด็กผู้ชาย นักเลง พูดจาขวานผ่าซาก แต่ที่จริงลึกซึ้ง ละเอียดอ่อน มีความเรียบง่าย น่ารัก ใจถึง กล้า ซ่า หนักเอาเบาสู้ ชอบแก้ปัญหาและมีความรับผิดชอบต่องาน ไม่ยอมแพ้แก่อุปสรรคใด ๆ ง่าย ๆ พช่วยงานในธุรกิจของพ่อตั้งแต่เด็ก เหมือนเป็นลูกชาย มองแม่ว่าอ่อนแอ ต้องปกป้อง แต่ก็ยอมรับว่าแท้จริงแล้วแม่แกร่งลึก ๆ ในแง่ความอดทน เข้มแข็ง แบบที่คนอื่นมองไม่เห็น |
| มาสุ จรรยางค์ดีกุล | พรศักดิ์ สู่เขียว (ชื่อเดิม) / ทัชชา รัตนฉัตรรินทร์ (ทัช) (ชื่อใหม่) | ชายหนุ่มหล่อ เฟี้ยว แบดบอย แต่ดูรวย ดูมีชาติมีตระกูล ใช้ของแบรนด์เนมทุกอย่าง เป็นเจ้าของผับ CHEZ CHA ปลอมทุกอย่าง ทั้งชื่อ นามสกุลก็เปลี่ยนมาแล้ว 4 รอบ จากเด็กไร้บ้าน มาเป็นหนุ่มหล่อในฝันของสาวน้อยสาวใหญ่ ภายนอกดูแพงแต่เนื้อในเน่าสุด ๆ |
| ฉัตรฑริกา สิทธิพรม | เพชรร้อย ธาตะวาภา (เพชร) | ลูกสาวคนโตของภาคินและอรยานี สวย บอบบาง แต่งตัวหรู ดูแพง เจ้าอารมณ์ ขี้งอน ใจน้อย มองคนแค่ภายนอก และใจอ่อนกับคนที่เอาใจ ถูกตามใจจนชิน อรยานีเกรงใจและตามใจ ถนอมน้ำใจเสมอ เพชรร้อยมีความสามารถและชื่นชอบการวาดรูป มีโลกในจินตนาการที่เหมือนฝัน ไม่ชินกับความกระด้าง หยาบคาย ไม่ชอบความลำบาก ความยุ่งยาก โดยเฉพาะกับน้องสาว สนิทกับวิม มักดูถูกแม่ ว่าไม่ทันคน ไม่ทันโลก ชอบข่มแม่ บูชาพ่อ เป็นผู้หญิงคลั่งรักตัวตึง |
| ฐกฤต ตวันพงค์ | ภูมิใจ สุรพันธการ (ภูมิ) | หลานชายคุณยายข้างบ้าน ที่มีฐานะทางการเงินและสังคมเท่าเทียมกัน คุณยายพยายามส่งเสริมให้เป็นคู่หมั้นคู่หมายของเพชรร้อย และเพชรร้อยก็คบหาเป็นคนรักกันมาหลายปี ภูมิใจถือตัวว่าหล่อ รวย เป็นสถาปนิกเท่ ๆ และมองว่าเพชรร้อยน่าเบื่อจุกจิกขี้งอน ทำให้เขาขี้เกียจง้อ จึงไปหลงสาวพริตตี้ที่ช่างเอาใจ จนชีวิตพัง แฟนถอนหมั้นเพราะความมักมาก กินไม่เลือก |
| โอลิเวอร์ พูพาร์ต | ภูเมฆ (ภู) | ผู้ชายเคยจน สมัยเป็นนักศึกษา ได้แต่แหงนมองดอกฟ้าอย่างอรยานี ไม่มีปัญญาเอื้อม ทว่าปัจจุบัน เขากลายเป็นผู้มีตำแหน่งที่ทำงานองค์กรระหว่างประเทศ เท่ ดูดี มีอุดมการณ์ ทั้งฐานะ บุคลิก หน้าตา ความเป็นอยู่ระดับอินเตอร์ และมีเสน่ห์แบบทรงภูมิปัญญา เปี่ยมประสบการณ์ น่าเชื่อถือ ทำให้สามารถโกหกได้อย่างแคล่วคล่องไม่สะทกสะท้าน ฉวยโอกาสที่อรยานีเหงา และด้อยประสบการณ์เรื่องเล่ห์เหลี่ยมมนุษย์ กับการที่อรยานีมีใจให้เขา เชื่อถือ ศรัทธาเขาอยู่แล้ว เข้ามามีสัมพันธ์กับเธอ |